Rizab emas

Rizab emas ialah simpanan emas pegangan bank pusat atau negara yang bertujuan sebagai simpanan nilai dan jaminan untuk menebus janji untuk membayar penyimpan, pemegang wang kertas, atau rakan dagang, atau mencagarkan mata wang.

Pada akhir tahun 2004, bank pusat dan dana pelaburan memegang 19% daripada semua emas atas bumi sebagai aset rizab bank. 

Dianggarkan bahawa semua emas yang digali pada akhir tahun 2009 berjumlah 165,000 tan. Pada harga AS$1000/auns yang dilebihi pada tahun 2008 dan 2009, satu tan emas mempunyai nilai kira-kira AS$32.15 juta. Jumlah nilai segala emas yang pernah digali akan melebihi AS$5 trilion pada penilaian itu.

Pegangan emas IMF
Pada Jun 2009, Tabung Kewangan Antarabangsa (IMF) memegang emas sebanyak 3,217 tan (103.4 juta auns), satu nilai yang malar selama beberapa tahun. Pada musim luruh 2009, IMF mengumumkan bahawa ia akan menjual satu pertiga pegangannya, iaitu maksimum 12,965,649 auns Troy halus (403.3 tan) berasaskan model pendapatan baru yang dipersetujui pada April 2008, kemudian mengumumkan penjualan 200 tan kepada India, 10 tan kepada Sri Lanka, 10 tan kepada Bank Pusat Bangladesh pada September 2010, dan 2 tan kepada BankMauritius. Penjualan emas ini dilakukan secara berperingkat pada harga pasaran yang lazim.

IMF mengekalkan nilai buku dalaman emasnya yang jauh lebih rendah daripada nilai pasaran. Pada tahun 2000, nilai buku ini adalah HPK 35, atau sekitar AS$47 seauns Troy. Cubaan untuk menilaikan semula rizab emas kepada nilai semasa ditentang atas pelbagai sebab. Misalnya, Kanada menentang cadangan menilaikan semula rizab kerana ini akan memulakan penjualan emas kepada pasaran terbuka, maka melesetkan harga emas.

Pegangan emas dalam laporan rasmi

Tabung Kewangan Antarabangsa biasanya menyenggara statistik aset negara seperti yang dilaporkan oleh pelbagai negara. Data-data ini digunakan oleh Majlis Emas Negara untuk menarafkan dan melaporkan pegangan emas negara-negara dan pertubuhan-pertubuhan rasmi dari masa ke semasa.

Emas yang disenaraikan untuk setiap negara dalam jadual tidak semestinya disimpan secara zahir dalam negara terbabit, kerana bank pusat pada umumnya tidak membenarkan audit bebas terhadap rizab-rizabnya.

Emas pegangan persendirian
Pada Oktober 2009, dana dagangan tukaran emas memegang emas sebanyak 1,750 tan untuk pelabur swasta dan institusi.

Gold Holdings Corp., sebuah syarikat emas tersenarai awam menganggarkan bahawa jumlah sumber emas tersah dalam bumi yang kini dikawal oleh controlled by publicly traded syarikat-syarikat perlombongan emas adalah sekitar 50,000 tan.

Pegangan emas sedunia

Lihat juga
 Rizab pertukaran asing
 Dana kekayaan negara

 Emas sebagai pelaburan

 Faktor turun naik harga emas

Catatan

Rujukan

Emas